**DPI:** Private, ideelle DPS (Betanien, Solli, Voss) og Olaviken

**Divisjon psykisk helsevern:** Bjørgvin DPS, Kronstad DPS, Øyane DPS, Klinikk sikkerhetspsykiatri, PBU og Psykiatrisk klinikk

Den enkelte pasienten skal kun være i **ett** pakkeforløp for psykisk helsevern og rus (med unntak av OCD-pakkeforløp)

Oversikt over pasientens aktive og avsluttede pakkeforløp finner du i Dips Arena/ PPR-flisen.

# Pakkeforløp ved ØH-innleggelser

Pasienter som legges inn som øyeblikkelig hjelp i PAM, skal ikke automatisk starte opp i pakkeforløp. Helsedirektoratet sier følgende om start pakkeforløp etter ØH-innleggelser:

*«Pakkeforløpet starter etter en øyeblikkelig-hjelp-vurdering, dersom det vurderes behov for videre utredning og behandling i psykisk helsevern. Beslutning om pasienten skal inn i pakkeforløp skal som hovedregel gjøres senest innen 2 uker etter en øyeblikkelig-hjelp-vurdering.»*

## Når pasienten ikke har pakkeforløp ved innleggelse:

Pasienter som legges inn som øyeblikkelig hjelp i PAM og ikke er i pakkeforløp ved innleggelsen, henvises ved behov til videre utredning/behandling i psykisk helsevern eller TSB etter gjeldende rutiner. Pasienter som etter ØH-opphold i PAM vurderes i behov for videre utredning og behandling i psykisk helsevern, skal få opprettet pakkeforløp psykisk helsevern (generelt eller tilstandsspesifikt). Dette gjelder ved oppfølging både i sykehus og DPS, ved døgnbehandling og poliklinisk behandling. Tilsvarende skal pasienter som vurderes i behov for utredning og behandling i TSB, få opprettet pakkeforløp for tverrfaglig spesialisert rusbehandling (TSB).

### Registrering av start pakkeforløp

1. DPS/DPI/Sikkerhet/AFR registrerer selv start pakkeforløp når pasienter henvises til utredning og behandling ved etter ØH-opphold i PAM. Registreres ved dato for henvisning.
2. Internt i Psykiatrisk klinikk startes pakkeforløp ved overføring fra PAM til videre utredning/behandling i andre avdelinger. Seksjon for administrative tjenester gjennomgår lister over pasienter som er utskrevet/overført fra PAM siste døgn, og registrerer følgende for pasienter som er overført til andre avdelinger i Psykiatrisk klinikk:
	1. Dato for start pakkeforløp (=dato for overføring)
	2. Første frammøte i pakkeforløpet (=dato for overføring)
	3. Type pakkeforløp (generelt pakkeforløp for psykisk helsevern eller tilstandsspesifikt for psykoselidelser)

## Når pasienten har et pakkeforløp i psykisk helsevern eller TSB ved innleggelse

Når pasienten har et aktivt pakkeforløp og blir lagt inn som øyeblikkelig hjelp ved PAM, avsluttes ikke det pågående pakkeforløpet ved DPS/DPI /AFR, og nytt pakkeforløp skal ikke startes. Som hovedregel skal det kodes i eksisterende pakkeforløp først når pasienten er overført til videre behandling ved annen avdeling i Psykiatrisk klinikk.

Ved elektive innleggelser direkte til andre seksjoner, kontakt respektiv forløpskoordinator.

### Registrering når pasienten allerede er i pakkeforløp psykisk helsevern ved ØH-innleggelse i PAM

1. Pakkeforløp ved annen klinikk i Divisjon psykisk helsevern:

Psykiatrisk klinikk overtar oppfølging av pakkeforløp psykisk helsevern og tilhørende koding først når pasienten er overført fra PAM til annen avdeling. Pakkeforløpet følger automatisk pasienten i Dips.

1. Pakkeforløp ved DPI:

Psykiatrisk klinikk overtar pakkeforløp når det er vurdert at pasienten skal ha videre utredning og/eller behandling på sykehusnivå. Seksjon administrative tjenester undersøker ved overføring pasientens pakkeforløpsstatus, starter aktuelt pakkeforløp, koder status og tilgjengelig informasjon.

# Primærhenvisninger, overføring fra annet helseforetak og fra annen avdeling i eget helseforetak

Registrering gjennomføres av respektiv pakkeforløpskoordinator eller annen avdelingen har utpekt.

1. Ved primærhenvisning registreres start pakkeforløp på datoen henvisningen mottas.
2. Ved overføring fra annet helseforetak, registreres start pakkeforløp når henvisning mottas, og det registreres at pakkeforløpet er startet i annet helseforetak.
3. Ved henvisning fra annen avdeling (ikke psykisk helsevern) i eget helseforetak, registreres start pakkeforløp på dato for henvisning.

# Utskrivelse av pasienter i pakkeforløp psykisk helsevern fra Psykiatrisk klinikk til DPS/DPI/Sikkerhet

1. Ved overføring til andre klinikker i Divisjon psykisk helsevern (Sikkerhet, Øyane, Kronstad, Bjørgvin), overføres pakkeforløpet automatisk til avdelingen pasienten er registrert på når pasienten overføres i Dips.
2. Ved overføring til DPI
	* Registrering: Avslutning av pakkeforløp pga overføring til annet helseforetak/ privat behandlingssted for videreføring av pågående pakkeforløp, samt hjelpebehov behandling i psykisk helsevern.
	* Ved behov for merkantil bistand, ring pakkeforløpskoordinator PAM/ASL/ASP på 55 95 84 85 eller send gul lapp i Dips til merkantil arbeidsgruppe ***PS Sand resepsjon kontor*** om at pakkeforløp skal avsluttes pga overflytting til annet HF.
	* Pakkeforløp skrives ikke ut. Pakkeforløpskoordinatorer ved DPI har ReadOnly-funksjon og undersøker selv status for pakkeforløp ved overføring.